ثقافت /کلچر دا لغوی مفہوم

بعض کلمات تے اصطلاحات ایں جھیاں ہوندن کہ انہاں دے معنی تے مطلب اساں سمجھدے ہیں محسوس کریندے ہیں لیکن انہیں دی جامع تے واضح تعریف مشکل کر سگدے ہیں۔ مثلا محبت ، شجاعت تے صداقت وغیرہ کجھ اہیو جھیاں معاملہ کلچر یا ثقافت دا ہے۔ کلچر اصل اچ انگریزی لفظ Cultivation کنوں گھِدا گئے جیندے معنی زراعت تے کاشتکاری دے ہن۔

انگریزی دی مشہور ڈکشنری چیمبرز اچ کلچردے معنی ‘‘ شائستگی و درستگی ’’ تے آکسفورڈ ڈکشنری وچ ‘‘ تربیت و ترقی ’’ دے ہن۔

ایلیٹ دے مطابق کلچر دا مفہوم ‘‘ تمدنی سلیقہ تے معاشرتی قرینہ اے’’ قدیم رومن اچ کلچر کنوں مراد ‘‘ ذہن و دماغ دی کاشتکاری تے ایندے وچ خیالات دی آبیاری  ’’ چنانچہ کلچر علما لغت دےنیڑے کلچر مندرجہ ذیل معنی دا حاصل ہے۔ 

1.                 ‘‘ کہیں چیز دی اصلاح تے درستگی

2.                 تربیت تے ترقی

3.                 اخلاق تے عادات کوں سنوارݨ 

4.                 تہذیب تے تعلیم 

5.                 تحسین ارتقا

6.                 عیب کنوں پاک کرݨ۔’’  

 حوالہ 
سرائیکی افسانے تے ناول وچ دیہاتی منظر نامہ، تحقیقی و تنقیدی مطالعہ (مقالہ نگار: صبیحہ منظور )  نگران مقالہ ڈاکٹر مقبول حسن گیلانی